
 Z A P I S N I K

25. sjednice Vijeća Mjesnog odbora Klaka,

održane 12. lipnja 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Petra Horvat, Nada Dominić Netz, Marko Ivandić, Lidija Katalinić Špoljarić, Antonio Berišić, Saša Neuberg, 
NENAZOČNI ČLANOVI: Domagoj Cindrić, Hrvoje Telišman

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 24. sjednice Vijeća, održane 15. svibnja 2023. bez izmjena.                                                              

Na prijedlog predsjednika Vijeće jednoglasno utvrđuje dopunu dnevnog reda:

1. Prijedlog lokacija za postavljanje klamerica za bicikle
2. Sanacija udarnih rupa Rudolfa Kolaka i Aleja Blaža Jurišića
​ D N E V N I   R E D:

1. Problem neodržavanih čestica 5051, 5052, 5053 i 5054 sve k.o. Dubrava – donošenje zaključka
2. Opasnost zbog nedovršene građevine na k.č. 2978/1 k.o. Dubrava – donošenje zaključka
3. Prijedlog za usporavanje prometa u Ulici Rudolfa Kolaka – donošenje zaključka
4. Prijedlog lokacija za postavljanje klamerica za bicikle – donošenje zaključka
5. Prijedlog za sanaciju udarnih rupa u Ulici Rudolfa Kolaka i Aleji Blaža Jurišića – donošenje zaključka
6. Pitanja, prijedlozi i obavijesti.
Ad 1. Problem neodržavanih čestica 5051, 5052, 5053 i 5054 sve k.o. Dubrava 

Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K

o problemu neodržavanih čestica 5051, 5052, 5053 i 5054 sve k.o. Dubrava 
Vijeće predlaže komunalnom redarstvu da na navedenim česticama obavi očevid s obzirom da su duže vrijeme nepokošene. 

Ad 2. Opasnost zbog nedovršene građevine na k.č. 2978/1 k.o. Dubrava

Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K
o opasnosti zbog nedovršene građevine na k.č. 2978/1 k.o. Dubrava
Vijeće mjesnog odbora traži izlazak komunalnog redarstva na provedbu nadzora na k.č. 2978/1 k.o. Dubrava s ciljem razmatranja mjera iz članka 51. Zakona o građevinskoj inspekciji zbog opasnosti koju navedena građevina predstavlja za sigurnost građana. Zbog postojanja građevinske jame postoji opasnost od ozljeda, a zadržavanje vode u jami uzrokuje povećanje broja komaraca. Nedovršena građevina nagrđuje izgled kvarta.
Ad 3. Prijedlog za usporavanje prometa u Ulici Rudolfa Kolaka 

Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K
o prijedlogu za usporavanje prometa u Ulici Rudolfa Kolaka 

Vijeće je suglasno s prijedlogom građana za usporavanje prometa u Ulici Rudolfa Kolaka, između Grižanske ulice i Aleje Blaža Jurišića, uslijed učestale  prebrze i obijesne vožnje.
 Vijeće predlaže postavljanje kamere za nadzor prometa.

Ad 4.  Prijedlog lokacija za postavljanje klamerica za bicikle

Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K
o prijedlogu lokacija za postavljanje klamerica za bicikle

Vijeće  predlaže postavu modularnih klamerica (bez temelja) i obaveznu konzultaciju s Vijećem Mjesnog odbora Klaka oko mikro lokacija klamerica.

Vijeće predlaže popis slijedećih lokacija za postavljanje klamerica za bicikle pri čemu pet prvih ističe kao prioritetne, a ostale kao potencijalne nakon izvođenja prioritetnih:

1. Dom zdravlja

2. SRC Klaka 

3. OŠ Mate Lovraka

4. MO Klaka

5. Pošta
6. Policija

7. Kulturni centar

8. Konzum Tramvajska stanica Dankovečka

9. Super konzum

10. Lidl

11. DV Pčelica

12. Ispred RBA banke

13. Crkva Svetog pape Ivana XXIII
Ad 5. Prijedlog za sanaciju udarnih rupa u Ulici Rudolfa  Kolaka i Aleji Blaža Jurišića

Predsjednik usmeno informira nazočne o predmetu rasprave i odlučivanja.
Vijeće jednoglasno donosi

Z A K LJ U Č A K
o potrebi hitne sanacije udarnih rupa u Ulici Rudolfa Kolaka i Aleji Blaža Jurišića

Vijeće predlaže hitnu sanaciju udarnih rupa:

1. Ulica Rudolfa Kolaka između Makarske ulice i Dankovečke

2. Aleja Blaža Jurišića
Budući da nitko više ne traži riječ, predsjednik zaključuje sjednicu.

Završeno u 18,50 sati.

KLASA: 024-08/23-003/1199
URBROJ: 251-13-11-5/010-23-2
Zagreb, 12. lipnja 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 

                                                                                                                    Toma Kukoč

                                                                                                                      Toma Kukoč






















